टेलीविज़न के बाद उन्हें साल 1998 में फिल्मों में भी मौका मिला. फिल्म दुश्मन से उन्होंने बॉलीवुड में पहचान बनाई. फिल्म में उन्होंने साइको किलर का रोल किया था जोकि इतना पॉपुलर हुआ कि आशुतोष एक दमदार विलेन के रूप में उभरने लगे. इस फिल्म के लिए उन्हें बेस्ट विलेन का फिल्मफेयर और स्क्रीन वीकली अवॉर्ड भी मिला. फिल्म संघर्ष के जरिये आशुतोष ने फिर एक बार खुद को साबित किया. इसके लिए भी उन्हें बेस्ट विलेन का अवॉर्ड मिला.